RK3101
RK3101 – rajoninis kelias, jungiantis Pasvalį ir Vabalninką. Kelio ilgis – 26,67 km. Kelyje nėra žvyrkelio ruožų, visas kelias yra asfaltuotas. Kelias prasideda Pasvalyje, žiedinėje sankryžoje su  A10  Panevėžys–Pasvalys–Bauskė  ir  150  Šiauliai–Pakruojis–Pasvalys . Eina per Pasvalio ir Biržų rajonus. Prie kelio yra šie miestai ir gyvenvietės: Pasvalys, Žadeikiai, Girsūdai, Smilgiai, Guodžiai, Vabalninkas. Baigiasi Vabalninke, Pasvalio gatvėje, sankryžoje su  191  Paliūniškis–Vabalninkas . Žadeikiuose į kelią įsilieja  3111  Pumpėnai–Rinkūnai–Žadeikiai . Smilgiuose prieš Orijos tiltą atsišakoja  3115  Smilgiai–Porijai . 1983 m. įrengtas žvyruotas vakarinis Vabalninko aplinkkelis, jungiantis krašto kelią  124  Kupiškis–Vabalninkas–Biržai  su  3101  Pasvalys–Vabalninkas . 2016 m. pranešta, kad „Via Baltica“ trasoje valstybinės reikšmės magistralinio kelio  A10  Panevėžys–Pasvalys–Bauskė  38,7 km buvusi sankirta su  3101  Pasvalys–Vabalninkas  rekonstruota į žiedinę. 2021 m. Lietuvos automobilių kelių direkcija prie Susisiekimo ministerijos paskelbė viešojo pirkimo konkursą paprastojo remonto darbams ruože nuo 2,758 iki 4,378 km.